stanford-oval/wikipedia huggingface dataset:
רון רייט
ביוגרפיה

רונלד ג'ק רייט נולד ב-8 באפריל 1953 במחוז צ'רוקי שבטקסס, בנם של פגי דרלין (לבית פאוור) וג'ורג' ויליס רייט. בשנת 1971 השלים רייט לימודים תיכוניים בתיכון אייזל. במשך שנתיים למד פסיכולוגיה, מדע המדינה והיסטוריה באוניברסיטת טקסס בארלינגטון. בשנים 2000–2008 היה רייט חבר במועצת העיר ארלינגטון, מתוכן היה אף ראש העירייה (2008-2004). לאחר מכן היה עוזרו של חבר הקונגרס ג'ו ברטון עד 2009. בין השנים 2009–2011 היה רייט ראש הסגל של ברטון. ב-2011 מונה לשמאי המיסים של מחוז טרנט, ומילא תפקיד זה עד 2018.
במהלך בחירות 2018 גבר רייט על ג'אנה סנצ'ז, מועמדת המפלגה הדמוקרטית, בבחירות לבית הנבחרים של ארצות הברית שהתקיימו במחוז הקונגרס השישי של טקסס, וזכה ב-52.9% מקולות הבוחרים. ביוני 2019 פרסמה חברת "Reproaction", קבוצה הפועלת למען הזכות להפיל, סרטון ובו נראה רייט מצהיר כי על נשים "להיענש באופן מוחלט" על ביצוע הפלות עצמיות, משום שלשיטתו ביצעו רצח. ביולי אותה שונה הודיע רייט כי אובחן כחולה בסרטן הריאות. בשנה שלאחר מכן, סדרה של סיבוכים רפואיים בעקבות טיפולי רדיותרפיה שעבר הובילו לאשפוזו.
בדצמבר 2020 נמנה רייט בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק בנימוק שלטקסס אין זכות עמידה בערעור על תוצאות בחירות במדינה אחרת, על סמך פרק 3 לחוקת ארצות הברית.
ב-21 בינואר 2021 הודיע רייט כי אובחן חיובי למחלת נגיף קורונה 2019. לאחר שרעייתו והוא אושפזו בדאלאס במשך שבועיים, הכריעה אותו המחלה ב-7 בפברואר, ובכך נעשה לחבר הקונגרס המכהן הראשון שנפטר כתוצאה מהמחלה.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  מת'יו אדמס, Should Women be Punished for Having Abortions? ‘Absolutely,' Arlington Rep. Ron Wright Says in Video, באתר The Dallas Morning News‏, 6 ביוני 2019 (באנגלית)
↑  הודעתו של רייט בדבר אבחונו כחולה בסרטן הריאות, בעמוד הפייסבוק של אורן חזן, 26 ביולי 2019
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
↑  אלכס סמואלס, U.S. Rep. Ron Wright, hospitalized with cancer last year, tests positive for coronavirus, באתר טקסס טריביון, 21 בינואר 2021 (באנגלית)
↑  רבקה שבד, היילי טלבוט ואלכס מו, U.S. Rep. Ron Wright of Texas dies after being hospitalized for Covid-19, באתר NBC News‏, 8 בפברואר 2021 (באנגלית)
↑  פול ג'. ובר, Texas GOP Rep. Wright, who battled health issues, dies at 67, באתר AP‏, 8 בפברואר 2021 (באנגלית)
| --- | --- |
בקרת זהויות :  US Congress: W000827
רוב בריידון

| --- | --- |

רוב בריידון, 2009
 לידה:  3 במאי 1965 (בן 59) באגלן, פורט טלבוט, הממלכה המאוחדת 
 שם לידה:  Robert Brydon Jones 
 מדינה:  הממלכה המאוחדת, ויילס 
 תקופת הפעילות:  מ-1985 
 מקום לימודים:  הקולג' הוולשי המלכותי למוזיקה ודרמה  Porthcawl Comprehensive School  Dumbarton House School 
 פרסים והוקרה:  חבר במסדר האימפריה הבריטית
 http://www.robbrydon.com
 פרופיל ב-IMDb
 
רוברט בריידון ג'ונס MBE (באנגלית: Robert Brydon Jones; נולד ב-3 במאי 1965) הידוע בשם רוב בריידון, הוא שחקן, קומיקאי, מנחה ברדיו ובטלוויזיה, זמר וחקיין ולשי. הוא שיחק בתפקיד ד"ר פול המילטון בסדרה הקומית "סופרנובה", גילם את ברין וסט בסיטקום "גאווין וסטייסי", והופיע בדמות קית' בארט בסדרה הקומית של ה-BBC "מריון וג'ף" ובסדרת הספין אוף "המופע של קית' בארט".
בריידון הופיע בתוכניות אחדות ב-BBC עם סטיב קוגן בהן הסדרה "The Trip" ב-2010, שבהמשך אותה שנה יצאה לאקרנים כסרט קולנוע, וב-2014 בסרט "The Trip to Italy".
החל מ-2009 הוא מנחה את התוכנית הקומית "Would I Lie to You?" של ערוץ BBC One. בריידון הופיע בתפקיד עצמו בסדרה הסאטירת "Rob Brydon's Annually Retentive" ששודרה מ-2006 עד 2007 בערוץ BBC Three. בין השנים 2010 ו-2012 הנחה בריידון תוכנית אירוח משלו בשם "המופע של רוב בריידון". החל מאפריל 2014 הוא מגיש שעשועון בשם "The Guess List" ב-BBC One.
קורות חייו

רוברט בריידון ג'ונס נולד בבאגלן בפורט טלבוט שבויילס. אמו, ג'וי ג'ונס (שם הנעורים בריידון) הייתה מורה, ואביו הווארד ג'ונס היה סוחר מכוניות. הוא גדל בבאגלן עם אחיו הצעיר פיטר (יליד 1973).
בריידון למד בשני בתי ספר עצמאיים, הראשון סנט ג'ונס סקול בפורת'קאול ואחר כך ב"דמברטון האוס סקול" בסוונסי עד גיל 14. בהמשך למד בבית הספר המקיף פורת'קאול שם הכיר את רות ג'ונס (איתה עבד מאוחר יותר בסיטקום "גאווין וסטייסי"). בבית הספר הוא היה חבר בלהקת התיאטרון לנוער. פעם אחת גנב כסף של ארוחת הצהריים מאחת התלמידות שהייתה קתרין זיטה-ג'ונס, על כך התוודה כשהופיע בסדרה "שאני אשקר לך?".
בריידון סיפר שהושפע בילדותו מבארי המפריז, פרנקי האוורד ווודי אלן. עוד סיפר שנהג לשנן מערכונים שלמים של פיטר קוק, דאדלי מור ופיטר סלרס.
חיים אישיים

מנישואיו הראשונים יש לבריידון שלושה ילדים. קייטי נולדה באוגוסט 1994, ואיימי נולדה ביולי 1999, ובנו הארי נולד באוקטובר 1996.
אחרי שהתגרש, התחתן בריידון עם קלייר הולנד ב-6 באוקטובר 2006. בני הזוג חיים בסטרוברי היל שבריצ'מונד שעל התמזה. להם שני בנים: טום נולד באפריל 2008 וג'ורג' נולד ביוני 2011. בריידון הוא אוהד של קבוצת הכדורגל סוונסי סיטי.
בריידון הוא חבר כבוד של הקולג' הוולשי המלכותי למוזיקה ודרמה שם למד. ב-2013 מונה בריידון לחבר מסדר האימפריה הבריטית (MBE) על שירותיו לתחום הקומדיה והשידור ועל פעילות הצדקה שלו.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | The Healer | שון |  |
| 1995 | ראשון האבירים | First Knight | איש בקהל |  |
| 1996 |  | Lord of Misrule | שוטר |  |
| 1998 | מרתה, פרנק, דניאל ולורנס | Martha – Meet Frank, Daniel and Laurence | נהג אוטובוס |  |
| 1998 | לוק, סטוק ושני קנים מעשנים | Lock, Stock and Two Smoking Barrels | פקח תנועה |  |
| 2001 |  | A Small Summer Party | קית' בארט |  |
| 2001 | סיפורו של אביר | A Knight's Tale | איש הכפר |  |
| 2002 | אנשי המסיבות | 24 Hour Party People | ריאן לטס |  |
| 2002 |  | Cruise of the Gods | אנדי ואן אלן |  |
| 2004 | מת על המתים | Shaun of the Dead | פרשן כדורגל |  |
| 2005 | מסכת המראה | MirrorMask | מוריס קמפבל / ראש הממשלה |  |
| 2005 | טריסטרם שנדי | A Cock and Bull Story | קפטן טובי שנדי |  |
| 2005 |  | Kenneth Tynan: In Praise of Hardcore | קנת' טינאן |  |
| 2009 |  | The Gruffalo | נחש (דיבוב) |  |
| 2011 |  | The Trip| | בתפקיד עצמו |  |
| 2011 |  | The Gruffalo's Child | נחש (דיבוב) |  |
| 2012 |  | The Best of Men | קורפורל ויין באוון |  |
| 2012 | טרמפ על מטאטא | Room on the Broom | חתול (דיבוב) |  |
| 2013 |  | Gangsta Granny | מר פרקר |  |
| 2013 |  | The Unbeatables | ריקו (דיבוב) | גרסה בריטית |
| 2014 |  | The Trip to Italy |  |  |
| 2015 | סינדרלה | Cinderella | מאסטר פיניוס | ללא קרדיט |
| 2016 | הצייד: מלחמת החורף | The Huntsman: Winter's War | גריף |  |
| 2018 | הולמס & ווטסון | Holmes and Watson | המפקח לסטרייד |  |
| 2018 | לשחות עם גברים | Swimming with Men | אריק סקוט |  |
| 2019 | לחלום בגדול | Blinded by the Light | אבא של מאט |  |
| 2019 |  | Days of the Bagnold Summer | דאגלס פורטר |  |
| 2022 | מוריס המדהים | The Amazing Maurice | חלילן | דיבוב |
| TBA |  | What's Love Got to Do With It? |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 | אי המטמון | The Legends of Treasure Island | לונג ג'ו סילבר |  |
| 1996 | לזרוס הקר | Cold Lazarus | קארל | ערוץ 4 / BBC One |
| 2000 |  | Human Remains | פיטר מורקרוס, גורדון באדג', סטיבן, טוני, בארן וילרס |  |
| 2000–2003 |  | Marion and Geoff | קית' בארט |  |
| 2001 | העולם על פי מלמוט | The Way We Live Now | מר אלף |  |
| 2002 |  | I'm Alan Partridge | מעריץ בפטיסטי | סדרת טלוויזיה (פרק אחד) |
| 2002 | חנות ספרים מטריפה | Black Books | ב. נאדג'ט |  |
| 2002 |  | Murder in Mind | בארי קוטס |  |
| 2002 |  | Robbie the Reindeer: Legend of the Lost Tribe | סוהר (דיבוב) |  |
| 2003; 2008 | טופ גיר | Top Gear | בתפקיד עצמו |  |
| 2003– | Qi | QI | בתפקיד עצמו |  |
| 2004 |  | Director's Commentary | פיטר דה ליין | ITV |
| 2004– |  | The Big Fat Quiz of the Year | בתפקיד עצמו - חבר פאנל |  |
| 2004–2005 | המופע של קית' בארט | The Keith Barret Show | קית' בארת' |  |
| 2005 | סופרנובה | Supernova | ד"ר פול המילטון |  |
| 2005 | הממלכה הקטנה | Little Britain | רומן דה ויר | עונה שלישית |
| 2005 | ג'ק די: חי מהאפולו | Jack Dee Live at the Apollo | קית' בארט |  |
| 2006 |  | Have I Got News for You | מנחה אורח |  |
| 2006 |  | 100 Greatest Funny Moments | קריינות | ערוץ 4 |
| 2006–2007 |  | Annually Retentive | בתפקיד עצמו | BBC Three |
| 2007 |  | Dawn French's Boys Who Do Comedy | בתפקיד עצמו | BBC One |
| 2007–2010 | גאווין וסטייסי | Gavin and Stacey | ברין וסט | סדרת טלוויזיה |
| 2007 |  | Heroes and Villains: Napoleon | סטניסלאב פררון |  |
| 2007 | אוליבר טוויסט | Oliver Twist | מר פאנג | מיני-סדרה |
| 2009 | הורן וקורדן | Horne & Corden | קריינות |  |
| 2009 | חי מהאפולו | Live at the Apollo | סטנדאפ |  |
| 2009– |  | Would I Lie to You? | מנחה | עונה שלישית |
| 2009 |  | The Gruffalo | סנייק (דיבוב) |  |
| 2010–2012 | המופע של רוב בריידון | The Rob Brydon Show | מנחה |  |
| 2010 |  | Ronnie Corbett's Supper Club | בתפקיד עצמו |  |
| 2010– |  | The Trip | בתפקיד עצמו |  |
| 2011 |  | A Quiet Word With ... | בתפקיד עצמו |  |
| 2011 | מייקל מקינטייר בדרכים | Michael McIntyre's Christmas Comedy Roadshow | סנטה קלאוס |  |
| 2011 |  | The Gruffalo's Child | סנייק (דיבוב) |  |
| 2012 | טרמפ על מטאטא | Room on the Broom | חתול (דיבוב) |  |
| 2013 |  | Gangsta Granny | מר פארקר |  |
| 2014 |  | This is Jinsy | רקס קמאלביטר |  |
| 2014 |  | The Guess List | בתפקיד עצמי |  |
| 2015 | על הקצה | The Brink | מרטין |  |
| 2015 |  | Stick Man | תפקידים שונים (דיבוב) |  |
| 2016 | חרוזים נלוזים | Revolting Rhymes | וולף, פייה, ענק (דיבוב) | סרט טלוויזיה של BBC One |
| 2017 |  | Not Going Out | ג'ורג' | סדרת טלוויזיה (פרק אחד) |
| 2017 |  | The Nightly Show | בתפקיד עצמו |  |
| 2018 | נאמנות | Trust | ריצ'רד ניקסון | סדרת טלוויזיה |
| 2021 |  | McDonald & Dodds | רוי גילברט | פרק: "The Man Who Wasn't There" |
| 2022 | לא רעב ולא אוהב | Green Eggs and Ham | פיליפ טראוזרס | דיבוב; 8 פרקים |
| 2024 | ליידי ג'יין שלי (אנ') | My Lady Jane | ג'ון דאדלי, דוכס נורת'מברלנד | תפקיד ראשי; 8 פרקים |
הערות שוליים

↑  "Rob Brydon". BBC Cymru Wales. 2010. נבדק ב-3 בדצמבר 2010. {{cite web}}:  (עזרה)
↑  "Mark Lawson talks to ... Rob Brydon". BBC Four. 6 באוקטובר 2011. נבדק ב-11 במאי 2013. {{cite web}}:  (עזרה)
↑  "Ask Rob Brydon". Bbc.co.uk. 29 בינואר 2003. אורכב מ-המקור ב-29 בינואר 2010. נבדק ב-19 באוגוסט 2011. {{cite web}}:  (עזרה)
↑  "Would Rob Brydon lie to you?". Daily Post North Wales. 8 באוגוסט 2009. נבדק ב-23 באפריל 2016. {{cite news}}:  (עזרה)
↑  Quark. "Quark interviews Rob Brydon". Quark. נבדק ב-5 במאי 2014. {{cite web}}:  (עזרה)
↑  "South West Wales – Hall of Fame". BBC. בפברואר 2009. אורכב מ-המקור ב-5 בפברואר 2006. נבדק ב-19 באוגוסט 2011. {{cite web}}:  (עזרה)
↑  "South West Wales – Hall of Fame". BBC. בפברואר 2009. אורכב מ-המקור ב-5 בפברואר 2006. נבדק ב-19 באוגוסט 2011. {{cite web}}:  (עזרה)
↑  Larman, Alexander. "BFI Screenonline: Brydon, Rob (1965–) Biography". Screenonline.org.uk. נבדק ב-19 באוגוסט 2011. {{cite web}}:  (עזרה)
↑  "Other works for Rob Brydon". IMDb.
↑  Wollaston, Sam (2 בנובמבר 2010). "TV review: The Trip, Coppers, The Little House, Twitchers: A Very British Obsession, Extreme Fishing with Robson Green". The Guardian. London. {{cite news}}:  (עזרה)
↑    Bryony Gordon, ‏Rob Brydon: 'I used to be ambitious, but now I'm more like JR Hartley', The Telegraph, 7 November 2011
↑  25 February 2009, 17:10 GMT (25 בפברואר 2009). "Fry, Brydon, Dee to host 'Clue' return". Digital Spy. נבדק ב-19 באוגוסט 2011. {{cite web}}:  (עזרה)
↑  Parker, Robin (11 במרץ 2009). "Brydon to host BBC1 quiz". Broadcastnow. נבדק ב-11 במרץ 2009. {{cite news}}:  (עזרה)
↑  "Have I Got News for You: Rob Brydon, Frankie Boyle, Claudia Winkleman Episode Summary". TV.com. 3 באפריל 2009. נבדק ב-19 באוגוסט 2011. {{cite web}}:  (עזרה)
↑  "Wales – Arts – Rob Brydon". BBC. 3 בדצמבר 2010. נבדק ב-19 באוגוסט 2011. {{cite web}}:  (עזרה)
↑  "Wales – Arts – Rob Brydon". BBC. 3 בדצמבר 2010. נבדק ב-19 באוגוסט 2011. {{cite web}}:  (עזרה)
↑  "Rob Brydon signs for Swans". Swansea City Football Club official site. 12 בנובמבר 2008. אורכב מ-המקור ב-23 במאי 2011. נבדק ב-15 במרץ 2011. {{cite news}}:  (עזרה)
↑  "Birthday Honours: Adele joins Blackadder stars on list". BBC News. 14 ביוני 2013. {{cite news}}:  (עזרה)
| --- | --- |
בקרת זהויות :  NLI: 987007321791205171  BNE: XX4669366  BnF: cb155133652 (data)  GND: 1062344685  ISNI: 0000 0001 1675 8623  LCCN: no2005030184  MusicBrainz: 0685b6f6-f061-44c8-bf95-57bc5a86d27a  NKC: xx0111129  NTA: 340391634  SUDOC: 118130919  VIAF: 76622373   WorldCat (עם VIAF): 76622373
ריכוזיות כלכלית

ריכוזיות כלכלית היא המידה בה נתח שוק נמצא בידיים מועטות. את רמת הריכוזיות הכלכלית במשק ניתן לבחון לפי ענפים או לפי המשק כולו.
ריכוזיות בענף בודד

מבנה שוק שבו נתח ניכר מהפעילות בענף משקי נשלט על ידי מספר קטן של חברות. תופעת הריכוזיות בענפים בודדים נגרמת לעיתים כתוצאה מרכישות
ומיזוגים בשוק. לרוב, כאשר חל מצב של ריכוזיות בענף מסוים, יתרון הגודל המביא להפחתת עלויות הייצור לא בא לידי ביטוי בהורדת מחירים אלא מביא לצמצום התחרותיות ולהגדלת הרווחים של החברות כיוון שכל ספק בשוק מודע לצעדיהם של הספקים האחרים ולוקח בחשבון את צעדיהם הסבירים של שאר השחקנים בשוק.
ריכוזיות במשק

מבנה שוק שבו נתח ניכר מהשוק נשלט על ידי מספר קטן של קבוצות עסקים, לרוב חברות החזקות שנשלטות בידי יחידים או משפחות. תופעה זו רווחת במיוחד במדינות מתפתחות.
ריכוזיות במדינות שונות > ארצות הברית

על פי בדיקה של האקונומיסט, שבחן את נתוני מפקד הכלכלה האמריקאי משנת 2007 ועד לשנת 2016, מתוך 893 ענפים שנבדקו במשק האמריקאי, כשני-שלישים נהפכו לריכוזיים יותר.
ריכוזיות במדינות שונות > ישראל

על פי נתוני דו"ח הבנק העולמי, שפורסם בשנת 2009, עולה כי 12.0% משווי השוק הישראלי מוחזק בידי פירמידות שליטה (מקום 17 מבין 45 המדינות שנבדקו) ו-23.3% משווי השוק הישראלי מוחזקים בידי חברות החזקה (מקום 20 מבין 45 המדינות שנבדקו).
באוקטובר 2010, הקימה ממשלת ישראל את הוועדה להגברת התחרותיות במשק (שכונתה גם ועדת הריכוזיות) כדי לבדוק את הנושא לעומק ולגבש פתרונות כיצד להתמודד עם בעיית הריכוזיות במשק. הוועדה הגישה את המלצותיה הסופיות בפברואר 2012 ובעקבות המלצתה חוקק בשנת 2013 חוק לקידום התחרות ולצמצום הריכוזיות.
ראו גם

גיא רולניק
חוק לקידום התחרות ולצמצום הריכוזיות
אוליגופול
רשות ההגבלים העסקיים
מדד הרפינדל-הירשמן
לקריאה נוספת

גיא רולניק, חדשנות במדיניות הציבורית - חוזרים אל תפקיד הכוח במדיניות הכלכלית, באתר TheMarker‏, 11 באוגוסט 2017
הערות שוליים

↑   סיון קלינגבייל, הגיע הזמן לנפץ את האשליה: מה שלא ידעתם כשהחלטתם לקנות כרטיס טיסה - ופתחתם מסך של גלישה נסתרת, באתר TheMarker‏, 8 בנובמבר 2019
↑  Pyramids: Empirical Evidence on the Costs and Benefits of Family Business Groups around the World (עמ' 49), הבנק העולמי
↑  אלה לוי-וינריב, ‏עו"ד דוד תדמור: "אין בעיה קריטית של ריכוזיות במשק", באתר גלובס, 6 באוקטובר 2010
↑  [www.calcalist.co.il/local/articles/0,7340,L-3413906,00.html אי.די.בי: "אין בעיה אמיתית של ריכוזיות בישראל"], באתר כלכליסט
| --- | --- |
בקרת זהויות :  HDS: 013738 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
רון ריפקין

| --- | --- |

רון ריפקין בכנס "קומיק קון" לקומיקס, 2004
 לידה:  31 באוקטובר 1939 (בן 84) ניו יורק, ניו יורק, ארצות הברית 
 מדינה:  ארצות הברית 
 תקופת הפעילות:  מ-1966 
 מקום לימודים:  אוניברסיטת ניו יורק 
 פרסים והוקרה:  פרס לוסיל לורטל לשחקן הטוב ביותר (1994)  פרס לוסיל לורטל לשחקן הטוב ביותר (1992) 
 פרופיל ב-IMDb
 
רון ריפְקין (באנגלית: Ron Rifkin; נולד ב-31 באוקטובר 1939) הוא שחקן טלוויזיה, קולנוע ותיאטרון יהודי-אמריקני זוכה פרס טוני.
ביוגרפיה

ריפקין נולד בוויליאמסבורג כשאול (סוֹל) מ' ריפקין בניו יורק לזוג מהגרים מרים והרמן ריפקין, הבכור מבין שלושה ילדים. גדל כיהודי אורתודוקסי, למד במתיבתא תורה ודעת ובישיבת רבינו יצחק אלחנן ונותר דתי עד גיל 32. בשנת 1966, הוא נישא לאווה, מנהלת עסקי אופנה.
קריירה

הצלחתו הגדולה הראשונה הייתה ב-1991, כששיחק במחזה "The Substance of Fire", שעל משחקו בו זכה במספר רב של פרסים יוקרתיים. ב-1998 זכה בפרס טוני בקטגוריית שחקן המשנה הטוב ביותר על משחקו בהפקה המחודשת בברודוויי של "קברט". שיחק במספר רב של מחזות של ארתור מילר, איוון טורגנייב, ניל סיימון ועוד.
קריירת הטלוויזיה של ריפקין הייתה לא פחות טובה. הוא השתתף בשלוש סדרות בתפקידים ראשיים; "זהות בדויה" בתור ארווין סלואן, "אחים ואחיות" בתור סול הולדן ו"כל יום מחדש" (אנ') בתור ניק האנדריס. הוא שיחק גם בהרבה סרטים כמו: "כל הפחדים כולם", "אני לא רפפורט", "JFK תיק פתוח", "מג'סטיק" וכדומה. ב-2006 שיחק בסרט האימה "פעימה" על פי תסריט של וס קרייבן. בשנת 2016 שיחק בסרט "זכרונותיו של מתנקש בינלאומי" בכיכובו של קווין ג'יימס.
בשנת 2018 החל לשחק בתפקיד חוזר של ד"ר דין פאלטון בסדרת הדרמה הרפואית "ניו אמסטרדם" ברשת NBC.
רכבות אחרות (יצירה מוזיקלית)

רכבות אחרות (באנגלית: Different Trains) זו יצירה שנכתבה על ידי המלחין היהודי-אמריקאי סטיב רייך בשנת 1988. זוהי יצירה בעלת שלושה פרקים שנכתבה עבור רביעיית מיתרים וקלטת שמע. היצירה מורכבת מארבע שכבות סאונד מקבילות: נגינה חיה או מוקלטת של רביעיית מיתרים, פסקול של הרביעייה, צלילי רכבות וסירנות, קטעי דיבור. היצירה בוצעה לראשונה על ידי רביעיית קרונוס (Kronos Quartet) וזכתה בפרס גראמי ליצירה הקלאסית העכשווית הטובה ביותר (אנ') לשנת 1989.
אנסמבל סטיב רייך מבצע את "רכבות אחרות"
הרקע להלחנת היצירה

במהלך מלחמת העולם השנייה נסע רייך ברכבת בין ניו יורק ללוס אנג'לס כדי לבקר את הוריו שנפרדו. כעבור שנים הוא הרהר בעובדה, שאילו היה חי באירופה באותה תקופה, ייתכן שהיה נוסע ברכבות שהובילו יהודים למחנות השמדה.
בעבודתו המוקדמת של רייך נעשה לעיתים קרובות שימוש בקלטות, תוך שימוש במהירויות שונות. עם זאת, "רכבות אחרות" היה ניסיון חדש שבו רייך השתמש בדיבור מוקלט כבסיס למלודיות.
מבנה היצירה

היצירה רכבות אחרות מורכבת משלושה פרקים הנושאים את הכותרות הבאות:
אמריקה לפני המלחמה (פרק ראשון).
אירופה בזמן המלחמה (פרק שני).
לאחר המלחמה (פרק שלישי).
כל פרק פותח בדרך כלל בכלי יחיד (ויולה לנשים וצ'לו לגברים) ובהקלטה של משפט שממנו מושמעת המנגינה. המנגינה הולכת ומתפתחת, כשכלי נגינה נוספים מצטרפים להקלטה במהלך משפט או חצי משפט. המוזיקה המיועדת לכלי המיתר מלווה בשפת קצב (paradiddle) שיש בה תדרים משתנים וזאת במקום תיפוף לסירוגין.
בנוסף לדיבור, היצירה כוללת הקלטות של צלילי רכבות נוסעות, כמו גם של צופרי האזעקה ופעמוני אזהרה ובנוסף, קטעים מוקלטים מראש המנוגנים על ידי רביעיית המיתרים. כך נוצרים ארבע רביעיות מתוך אחת, המשקפות שלושה קטעים של הקונטרפונקט שקדמו לו: הקונטרפונקט של וורמונט (Vermont Counterpoint) לחליליות מרובות נתיבים, הקונטרפונקט הניו יורקי (New York Counterpoint) עבור קלרינטים מרובי נתיבים, והקונטרפונקט החשמלי (Electric Counterpoint) לגיטרות חשמליות מרובות נתיבים.
הדיבור המוקלט שמהווה את הבסיס ליצירה רכבות אחרות נלקח מתוך ראיונות עם אנשים בארצות הברית ואירופה על השנים שקדמו למלחמת העולם השנייה, על השנים שבמהלך המלחמה ולאילו שמיד לאחריה. בפרק הראשון שנקרא אמריקה-לפני המלחמה, נשמעים קולם של המטפלים של רייך ורג'יניה ולורנס דייוויס. בנוסף נשמע קולו של עובד הרכבת שתפקידו היה לשרת את נוסעי הרכבת במהלך נסיעות ארוכות בקרונות שינה (Pullman Porter). שתי הדמויות נזכרות בחוויית הנסיעה ברכבת בעוד קולות הרכבת האמריקאית נשמעים ברקע.
בפרק השני אירופה-בזמן המלחמה שלושה ניצולי שואה (שזוהו על ידי רייך כפאול, רחל, ורחלה) מדברים על חוויותיהם באירופה בזמן המלחמה, כולל הנסיעה ברכבת למחנות הריכוז. בפרק זה נשמעים קולות הרכבת וצופרים של אירופה. שריקות הרכבת האמריקאית נשמעים במשכים ארוכים של מרווחים מוזיקליים של רביעיות וחמישיות, בעוד שריקות הרכבת האירופית כוללות בעיקר צרחות אקורדים משולשים קצרות.
הפרק השלישי, לאחר המלחמה, מציג את ניצולי השואה המדברים על השנים שלאחר מלחמת העולם השנייה, יחד עם הקלטות של דייוויס ווירג'יניה. ישנה חזרה על קולות הרכבת האמריקאית שהופיעו בפרק הראשון.
רייך פיתח את מנגינת הדיבור בעבודות נוספות, למשל המערה (1993), וחיי עיר (1995). טכניקה זו מופיעה גם ביצירה WTC 9/11, יצירה העוסקת בטרגדיה האנושית ביחס לחיי היומיום והתגובות אליה.
רייך יצר את היצירות הללו על ידי העברת הקלטות הדיבור שלו לתוך דוגם צלילים, סמפלר, (דגם Casio FZ-1). ביצירה חיי עיר משתמשים בדוגם צלילים בזמן ההופעה (ולא בהקלטה מראש) והם מופעלים בדומה לכלי נגינה קונבנציונליים.
ראו גם

סטיב רייך
מוזיקה קלאסית מודרנית
מוזיקה מינימליסטית
הערות שוליים

↑  Steve Reich at 70, NPR.org (באנגלית)
↑  Steve Reich and Paul Hillier, Writings on Music, 1965-2000, USA: Oxford University Press, 2002, עמ' p. 182
| --- | --- |
בקרת זהויות :  NLI: 987007581254605171  BnF: cb139258824 (data)  MusicBrainz work: 95cd9d60-f37c-42f3-8887-0ce02e07e85d  SUDOC: 234457511  VIAF: 173996837   WorldCat (עם VIAF): 173996837
ריכוז מאמצים

קווי כח פנימיים צפופים יותר באזור הקדח
ריכוז מאמצים מתאר אזור ברכיב בו המאמץ מוגבר והוא מושג שנחקר במסגרת מכניקת השבר. רכיב מתמודד עם מאמצים בצורה טובה יותר כאשר הכח הפועל עליו מתפרס על פני כל השטח שלו בצורה שווה. בשל כך הפחתה בשטח החתך הנגרמת מסדק או משינוי גאומטריה גורמת לעלייה מקומית של המאמץ. חומר נכשל כאשר הופעה של סדק מובילה לריכוז מאמצים העולה על החוזק התאורטי של החומר. חוזק לשבר עבור חומר תמיד יהיה קטן יותר מאשר הערך התאורטי כיוון שחומרים מכילים סדקים קטנים או מזהמים (בעיקר חלקיקים זרים) שמעלים את ריכוז המאמצים. שבר התעייפות יתחיל בסדקים מיקרוסקופים שגורמים למגברי מאמץ (stress raisers) והסרת פגמים כאלו מעלה את החוזק מפני שבר התעייפות.
גורמי ריכוז מאמצים

אי-רציפות גאומטרית בחלק גורמת לעלייה מקומית של שדה המאמצים באזור. שינויים אפשריים בגאומטריית החלק יכולים להיות: סדקים, פינות חדות, קדחים, ושינויי שטח חתך לאורך החלק. אזורי ריכוז מאמצים יכולים לגרום לכשל מהיר יותר, בשל כך מהנדסים חייבים לעצב את גאומטריית הרכיב כך שנקודות ריכוז המאמצים יצומצמו ככל האפשר.
עקב אי רציפות בהעמסה.
אי רציפות בחומר שנוצר תוך כדי ייצור החלקים.
דרכי מניעת ריכוז מאמצים

שיטה לא אינטואיטיבית אחת על מנת להפחית את אחת ההשפעות הקשות של ריכוז המאמצים על ידי סדק, היא לקדוח קדח גדול באזור הסדק. הקדח עם הקוטר הגדול יחסית, גורם לריכוז מאמצים קטן יחסית לריכוז המאמצים שנוצר בעקבות הפינה החדה של הסדק. מתודה זו, היא פתרון זמני שניתן לבצע בזמן המתאים.
ישנה חשיבות גדולה לבדוק בצורה עקבית, הימצאות ריכוזי מאמצים הנובעים מסדקים. החל מאורך סדק גדול משיעור של  2a הסדק גורם לכישלון קטסטרופלי. הכישלון המוחלט מתרחש כיוון שהחל מגודל כזה הסדק גדל ומתפתח (אין צורך בתוספת אנרגיה על מנת שהסדק יגדל, הוא ממשיך לגדול עד שהחומר יכשל). ערך גודל הסדק  2aנובע מתאוריית גריפית' עבור חומרים פריכים.
שיטה נוספת שבה ניתן להפחית את השפעת ריכוזי המאמצים היא הוספת רדיוסים והחלקת פינות חדות. כתוצאה מהרדיוסים וההחלקות מתרחשת זרימה חלקה יותר של קווי המאמצים. עבור ברגים בעלי חלק תבריגי וחלק פשוט, זרימת הכח עוברת בין החלקים כך שנוצרים אזורים של ריכוזי מאמצים במעבר בין ראש הבורג לבין החלק התבריגי, על מנת להקטין את ריכוזי המאמצים מבצעים הצרה באזור ראש הבורג על מנת לפשט את זרימת הכח ולהקטין את מקדמי ריכוז המאמצים.
דוגמאות

המונח 'מגבר מאמץ' משמש באורתופדיה להגדרת נקודת מאמצים בשתל שבה ככל הנראה יתרחש שבר.
מקרים קלאסיים של כשל מתכות כתוצאה מריכוז מאמצים כוללים התעייפות מתחת בפינות חלונות במטוס הדה הבילנד קומט ושברים פריכים בפינות של אוניות ליברטי בתנאי קור וסופות באוקיינוס האטלנטי.
מקדמי ריכוז מאמצים לשבר

המאמץ המרבי המורגש בסמוך לסדק מתרחש באזור המינימלי של רדיוס העקמומיות, ניתן לתאר זאת גם כבסיס הסדק. ע"פ גריפית' בחריץ אליפטי, החלק האורכי הוא:  2aוהחלק הרוחבי הוא:  2bעבור הפעלת מאמץ חיצוני  \sigma המאמץ הפועל בפועל בחלק הוא:  \sigma _{max}=\sigma \left(1+2{\cfrac {a}{b}}\right)=\sigma \left(1+2{\sqrt {\cfrac {a}{\rho }}}\right)
כאשר  \rho הוא רדיוס העקמומיות של הסדק (עבור אליפסה, רדיוס העקמומיות בציר  x:  \rho ={b^{2} \over a}). מקדם ריכוז מאמצים הוא היחס בין המאמץ המקסימלי ( \sigma _{max}) יחסית למאמץ המופעל ללא הסדק ( \sigma ) בשטח החתך הכולל. כאשר רדיוס העקמומיות מינימלי ושואף לאפס, המאמץ שואף למקסימום. יש לשים לב כי מקדם ריכוז המאמצים מתייחס לגאומטרית החריץ/הסדק ולא לגודל החריץ/סדק. המקדמים הללו מתאימים לחומרים הנדסיים שונים ולאו דווקא לגבי מתכות. הם יעילים בחיזוי המאמצים הקיימים בפועל ולא היה ניתן לכמת אותם באמצעות גישות אחרות כמו חוזק חומרים. בנוסף מקדם ריכוז המאמצים אינו מקדם עצמת המאמץ (אנ').